OpenLLM-France/wikimedia huggingface dataset:
# Sosnovi

Sosnovi - Сосновый (rus) és un possiólok del krai de Krasnodar, a Rússia. Es troba als vessants meridionals de l'extrem oest del Caucas occidental, a la riba nord-oriental de la mar Negra, a 13 km al nord-oest de Tuapsé i a 96 km al sud de Krasnodar.
Pertany al poble de Nébug.
# Star Trek Online

Star Trek Online és un joc de rol massiu basat en l'univers Star Trek que està en producció per part de Cryptic Studios, després de substituir Perpetual Entertainment com a desenvolupadora el gener del 2008.

## Desenvolupament

Cryptic Studios anuncià oficialment el desenvolupament de Star Trek Online el 28 de juliol del 2008, després de la fi d'un compte enrere en la seva pàgina web i el llançament del lloc oficial del joc. Jack Emmert, el productor del joc, va redactar una carta detallant alguns aspectes de la visió de Cryptic del joc.
Anteriorment, el 15 de gener del 2008, Warcry Network informà que Perpetual Entertainment, l'anterior estudi a càrrec del joc, havia deixat de treballar-hi. La llicència i altres actius van ser transferits a un altre estudi de la Badia de San Francisco. Inicialment, no es va facilitar el nom del nou estudi al càrrec, però nombroses conclusions apuntaven cap Cryptic Studios, responsable del joc de rol massiu de superherois City of Heroes.

## Conferència a Las Vegas

El 10 d'agost del 2008, va tenir lloc una conferència a l'hotel Hilton de Las Vegas. Leonard Nimoy i el líder de Cryptic Studios revelar el primer tràiler del joc, en el qual apareixien diverses naus de la Federació i Klingon combatent entre elles, naus Borg, i un abordatge Klingon al pont de comandament d'una nau de la Federació. Malgrat no indicar una data concreta per a la sortida del joc, es va afirmar que tindria lloc en un termini màxim de tres anys.

## Plataformes

Cryptic ha anunciat que hi haurà una versió per a Windows, i possiblement una versió per a Xbox 360 i/o PlayStation 3, tal com figura en els FAQ StarTrekOnline.com. Durant la conferència a Las Vegas, Cryptic anuncià que no hi haurà versions per a Linux i Mac OS el dia de sortida, encara que no descarten la possibilitat d'un llançament en el futur.

## Referències

* ↑ Cryptic Studios Confirmed For Star Trek Online, Gamasutra news, July 28, 2008.
* ↑ producer's letter Arxivat 2008-12-04 a Wayback Machine., accessed 7/29/08.
* ↑ Dana Massey. «P2 Out As Star Trek Online Developer». Warcry Network, 15 de gener de 2008. Arxivat de l'original el 2009-03-31. [Consulta: 19 setembre 2009].
* ↑ Gameplay trailer.
* ↑ Star Trek Online official FAQ, at game website.
* ↑ Forum thread detailing the Las Vegas conference Arxivat 2010-02-09 a Wayback Machine., accessed 8/10/08
# Berdeniella gereckei

Berdeniella gereckei és una espècie d'insecte dípter pertanyent a la família dels psicòdids que es troba a Europa: Itàlia.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Fakhr al-Din Mubarakxah

Fakhr al-Din Mubarakxah conegut com a Fakhra, fou un sobirà de Bengala. Per les seves monedes se sap que va portar els títols de Yamin-i Khalifat Al·lah i de Nàssir-i Amir al-Muminim.
Va iniciar la seva carrera amb càrrecs menors fins que va arribar a subgovernador (silahdar) de Sonargawn, per compte del governador de Bengala Oriental Bahram Khan (que exercia el govern per compte de Muhàmmad Xah II Tughluk de Delhi, 1325-1351).
A la mort de Bahram Xah el 1352, Fakhran es va revoltar a Sonargawn (1336) i va derrotar a les fores imperials tughlúquides assolint la independència a la Bengala oriental. Va intentar l'expansió cap a territoris al nord-oest i al sud fins a Lakhnawti i Chatgawn, però no ho va aconseguir i va quedar limitat als dominis originals.
Va morir el 1349 i el va succeir el seu fill Ikhtiyar al-Din Ghazi Xah (1349-1352) que fou enderrocat aviat per Xams al-Din que des de 1345 governava a Lakhnawti i que així, el 1352, va poder reunificar Bengala.

## Bibliografia

* J. Ni. Sarkar, History of Bengala, Dacca 1948
* Dani, A.H., “Fak̲h̲r al-Dīn Mubāraks̲h̲āh”, a: Encyclopédie de l'Islam. Consultat en línia el 3 de juliol del 2016
# Petit paó de nit

El petit paó de nit (Saturnia pavonia) és una espècie de lepidòpter ditrisi de la família dels satúrnids (Saturniidae) pròpia d'Euràsia, incloent-hi els Països Catalans.

## Morfologia

És una papallona amb un cos robust i d'aspecte pelut que pot fer fins a uns 8 cm d'envergadura. Els mascles duen antenes que semblen plomes, mentre que les femelles les tenen més fines.
Les ales són de tons marronosos amb dibuixos i zones més fosques i marges clars i blanquinosos. Tot i que el disseny és molt similar al del gran paó de nit, els colors de les ales del petit paó de nit són més vius, amb zones de color taronja i qualque taca vermella. Les femelles tenen, generalment, tons més clars i blanquinosos. Els petits paons de nit duen uns ocels al centre de cada ala que semblen ulls. El nom d'aquestes papallones es deriva d'aquests ocels que hom diu que semblen els de la cua del paó.
Les erugues del petit paó de nit viuen de les fulles d'una gran varietat de plantes i arbres. Són de color verd amb franges negres, berrugues i punxes. La crisàlide es troba envoltada per un capoll sedós.
* Larva jove

## Distribució i hàbitat

Aquesta papallona té una distribució molt ampla. Es troba a totes les zones temperades d'Euràsia, des de Normandia fins a la conca del riu Amur. A Catalunya es troba sobretot a la zona occidental dels Pirineus, especialment a la Vall d'Aran i el Pallars. Hi han poblacions aïllades que es troben més al sud.
Els adults del petit paó de nit volen de finals de març fins al setembre. El seu hàbitat són camps i boscos esclarissats fins als 2.000 m.
Les papallones adultes viuen a camps i erms. Les llums dels fanals atreuen i desorienten aquestes papallones durant la nit. Els adults són incapaços d'alimentar-se i pocs dies després moren, fet que obliga a una ràpida reproducció i agreuja el problema de la contaminació lumínica.

## Referències

* ↑ «Cercaterm | TERMCAT». [Consulta: 12 juny 2024].
* ↑ P.C.-Rougeot, P. Viette (1978). Guide des papillons nocturnes d'Europe et d'Afrique du Nord. Delachaux et Niestlé (Lausanne). (francès)

## Vegeu també

* Gran paó de nit

## Enllaços externs

* Saturnia pavonia
# ADN-Z

L'ADN-Z o Z-DNA és una de les moltes estructures de doble hèlix possibles de l'ADN. És una estructura en doble hèlix esquerrana en les quals la doble hèlix va cap a l'esquerra en un patró de ziga-zaga (en comptes de cap a la dreta, com en la forma més comuna ADN-B). Hom creu que la forma ADN-Z, que es va descobrir l'any 1979 al MIT., és una de les tres formes biològicament actives junt amb -A i ADN-B.
L'any 2007, es va descriure la versió ARN version de l'ADN-Z, ARN-Z.

## Significació biològica

Mentre que no s'ha trobat cap siginificació biològica de l'ADN-Z, es creu que proporciona relleu torsional quan hi ha la transcripció de l'ADN.

## Vegeu també

* ADN

## Referències

* ↑ Wang AHJ, Quigley GJ, Kolpak FJ, Crawford JL, van Boom JH, Van der Marel G, Rich A «Molecular structure of a left-handed double helical DNA fragment at atomic resolution». Nature (London), 282, 5740, 1979, pàg. 680–686. Bibcode: 1979Natur.282..680W. DOI: 10.1038/282680a0. PMID: 514347.
* ↑ Placido D, Brown BA 2nd, Lowenhaupt K, Rich A, Athanasiadis A «A left-handed RNA double helix bound by the Zalpha domain of the RNA-editing enzyme ADAR1». Structure, 15, 4, 2007, pàg. 395–404. DOI: 10.1016/j.str.2007.03.001. PMC: 2082211. PMID: 17437712.
* ↑ Ha SC, Lowenhaupt K, Rich A, Kim YG, Kim KK «Crystal structure of a junction between B-DNA and Z-DNA reveals two extruded bases». Nature, 437, 7062, 2005, pàg. 1183–1186. Bibcode: 2005Natur.437.1183H. DOI: 10.1038/nature04088. PMID: 16237447.
* ↑ Rich A, Zhang S «Timeline: Z-DNA: the long road to biological function». Nature Review Genetics, 4, 7, 2003, pàg. 566–572. DOI: 10.1038/nrg1115. PMID: 12838348.

## Enllaços externs

* ZHunt Online Server Arxivat 2007-11-05 a Wayback Machine.
# Anguilla luzonensis

Anguilla luzonensis o Anguilla huangi és una espècie de peix pertanyent a la família dels anguíl·lids.
Pot arribar a fer 52,8 cm de llargària màxima. És un peix d'aigua dolça, salabrosa i marina; demersal; catàdrom i de clima tropical. Es troba a les illes Filipines: riu Pinacanauan (Luzon). És inofensiu per als humans.

## Referències

* ↑ Watanabe, S., Aoyama, J. & Tsukamoto, K., 2009. A new species of freshwater eel Anguilla luzonensis (Teleostei: Anguillidae) from Luzon Island of the Philippines. Fish Science, 75 (2): 387–392.
* 1 2 3 4 «Anguilla luzonensis» (en anglès). FishBase. Froese, Rainer; Pauly, Daniel (editors).
# Sistema d'Emergències Mèdiques

El Sistema d'Emergències Mèdiques, conegut pel seu acrònim SEM, és l'organització del sector públic del Servei Català de la Salut adscrita al Departament de Salut de la Generalitat de Catalunya.
Va ser creat, com a prova pilot, en la Setmana Santa de 1985 com a Sistema Coordinador d'Emergències de Catalunya (SCEM). Posteriorment, uns mesos més tard, pels bons resultats obtinguts va passar a formalitzar-se de forma contínua, amb el nom actual. El 14 de desembre de 1992, el Departament de Sanitat dona una nova forma jurídica al SEM en forma d'empresa pública (SEM.SA). El 2004 el Catsalut fusiona el SEM amb el Servei Coordinador d'Urgències de Barcelona (SCUBSA, Servei Coordinador d'Urgències de Barcelona, SA) unificant la resposta en tot el territori català i és el "nou SEM" (sorgit de la fusió entre SEMSA i SCUBSA), l'encarregat de donar atenció a les urgències i emergències mèdiques a tot Catalunya.
Els colors característics de l'organització eren el groc i taronja fins a 2013 en què es va optar pel groc i vermell, unificant la imatge amb la resta de sistemes d'emergències de la Generalitat de Catalunya (Bombers i Mossos d'Esquadra). Disposa d'una plantilla de 717 treballadors directes (la majoria mèdics i infermers) i prop de 4000 subcontractats (els tècnics d'emergències -TES- i tècnics de transport sanitari -TTS- de les unitats de suport vital bàsic urgent i de transport secundari) i 224 milions d'euros de pressupost el 2012.
El SEM disposa d'una flota de 393 vehicles, entre els quals destaquen 62 ambulàncies de Suport Vital Avançat (el que comunament es deien unitats de cures intensives mòbils) més de 300 ambulàncies de suport vital bàsic i 4 helicòpters equivalents a Unitats de Suport Vital Avançat terrestre.

## Referències

* ↑ Información en la página oficial.
* ↑ Güell, Oriol. «El plan de Salud prevé privatizar las ambulancias del SEM y laboratorios». El País, 12-02-2013. [Consulta: 12 febrer].
# Mayo Clinic

La Mayo Clinic (Clínica Mayo) és un grup de recerca i pràctica mèdica sense afany de lucre que està especialitzat en el tractament pacients en dificultat (cures terciàries). És coneguda a tot el món pels seus tractaments innovadors i efectius i està a la part superior de la qualitat en medicina. El 40% dels seus recursos es dediquen a la recerca científica mèdica, més que no pas a la pràctica de la medicina.
La Mayo Clinic és a la llista de les 100 Best Companies to Work For (les 100 millors empreses per treballar-hi) d'Amèrica publicada per la revista Fortune durant vuit anys consecutius. Actualment treballen a la Mayo Clinic més de 3.700 metges i científics i el total de llocs de treball és de més de 56.000 persones.2021

## Història

El 1863, William Worrall Mayo (1819–1911) va anar a Rochester a l'estat de Minnesota com a cirurgià militar durant la Guerra Civil dels Estats Units on després obrí una clínica. Els seus fills, William James Mayo (1861–1939) i Charles Horace Mayo (1865–1939) també van fer-se metges.
El 21 d'agost de 1883, un tornado va causar 37 morts i uns 200 ferits a Rochester. Un terç de la ciutat va resultar destruït i la Mayo Clinic va tractar els ferits. El 1889 es va fundar l'hospital Saint Marys de Rochester.

## Bibliografia

* Clapesattle, Helen. The Doctors Mayo (University of Minnesota Press, 1941; later editions are abridged).
* Fye, W. Bruce "The Origins and Evolution of the Mayo Clinic from 1864 to 1939: A Minnesota Family Practice Becomes an International 'Medical Mecca'", Bulletin of the History of Medicine Volume 84, Number 3, Fall 2010 pp. 323–357 in Project MUSE

## Referències

* ↑ «Top American Hospitals – US News Best Hospitals». Health.usnews.com. [Consulta: 4 setembre 2010].
* ↑ «100 Best Companies to Work For 2011: Mayo Clinic». Fortune, 07-02-2011. [Consulta: 20 gener 2011].
* ↑ Mayo Clinic. «Mayo Clinic named on of FORTURE's "100 Best Companies to Work For" for Eighth Consecutive Year». Mayo Foundation for Medical Education and Research, 20-01-2011. [Consulta: 20 gener 2011].
* ↑ http://www.mayoclinic.org/about/facts.html (accessed on October 16, 2011).
* ↑ «The Rochester, MN Tornado of 1883». NOAA. [Consulta: 21 octubre 2011].
* ↑ «History of Saint Marys Hospital». Mayo Clinic. [Consulta: 21 octubre 2011].

## Enllaços externs

* Official site of Mayo Clinic
* Official site of Mayo Clinic Health System
* Mayo Clinic College of Medicine
# Maza

Maza és una població dels Estats Units a l'estat de Dakota del Nord. Segons el cens del 2000 tenia 5 habitants.

## Demografia

Segons el cens del 2000, Maza tenia 5 habitants, 3 habitatges, i 2 famílies. La densitat de població era de 0,2 hab./km².
Per edats la població es repartia de la següent manera: un 0% tenia menys de 18 anys, un 0% entre 18 i 24, un 0% entre 25 i 44, un 100% de 45 a 60 i un 0% 65 anys o més.
L'edat mediana era de 52 anys. Per cada 100 dones de 18 o més anys hi havia 150 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Maza». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Maza». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
Viccionari
# Medalla de Ghunzee

La medalla de Ghuznee és una medalla de campanya britànica atorgada per la participació en l'assalt de la fortalesa de Ghuznee a l'Afganistan, del 21 al 23 de juliol de 1839 per tropes dels exèrcits britànic i indi. Aquesta acció, la batalla de Ghazni, va tenir lloc durant la Primera guerra anglo-afganesa.
Aquesta va ser la segona medalla atorgada a tots els rangs de l'exèrcit britànic per a una campanya concreta, essent la medalla de Waterloo la primera. Va ser encunyada el 1839 per ordre de Shuja Shah Durrani, el Xa de l'Afganistan, per mostrar el seu agraïment a les forces britàniques que l'havien ajudat a restaurar-lo al seu tron assaltant la fortalesa. Com que el Xa va morir abans que es poguessin repartir les medalles, finalment va ser atorgada pel Governador General de l'Índia en nom del govern de l'Índia.

## Descripció

La medalla es va basar en un disseny de John Luard, un oficial i artista de l'exèrcit britànic, i va ser feta a la Casa de la Moneda de Calcuta. És de plata i fa 37 mil·límetres (1,5 polzades) de diàmetre, amb el següent disseny:
* L'anvers representa la fortalesa de Ghuznee amb la paraula "GHUZNEE" a continuació.
* El revers té una corona mural envoltada d'una corona de llorer i la data '23d JULY 1839'.
El tirant és recte amb un anell que passa per un llaç més petit soldat a la part superior de la medalla.
La cinta té dues ratlles iguals de carmesí i verd fosc. Originàriament la cinta havia de ser meitat verda i meitat groga.
La medalla es va emetre sense nom, però moltes van ser posteriorment gravades de manera privada o gravades en diferents estils al revers o a la vora.
Existeixen dos daus separats per a aquesta medalla, un amb una vora més ample al voltant de la vora que l'altre. La segona també té una fortalesa més estreta i més alta.

## Medalles de la guerra anglo-afganesa

Es van concedir quatre medalles de campanya separades a les forces liderades britàniques que van servir a la guerra afganesa de 1839 a 1842:
* Medalla Ghuznee - Assalt de la fortalesa de Ghuznee, 21-23 de juliol de 1839.
* Medalla de Jallalabad – Defensa de Jalalabad, 12 de novembre de 1841–7 d'abril de 1842.
* Medalla de la Defensa de Kelat-I-Ghilzie - Defensa de Kelat-I-Ghilzie, gener-26 de maig de 1842.
* Medalla de Candahar, Ghuznee i Cabul - Operacions importants de 1842, l'últim any de la guerra.

## Vegeu també

* Primera guerra anglo-afganesa
* Shuja Shah Durrani

## Referències

* 1 2 John Mussell (ed).. Medal Yearbook 2015., p. 136. Token Publishing Ltd. Honiton, Devon.
* 1 2 3 Joslin, Litherland and Simpkin.. British Battles and Medals., p. 104-5. Published Spink, London. 1988.
* ↑ Ghuznee Medal 1839 – designer discovered. Clive Cohen. Orders & Medals Research Society Journal, September 2016, pages 188-194
* ↑ Ghuznee Medal on medals.org.uk
* ↑ Edward C. Joslin.. Observer's Book of British Awards and Medals., p. 90. Published Frederick Warne & Co, London. 1974.
# Me and the Bees

Me and the Bees és un grup català de música creat per Esther Margarit (guitarra i veu) i Eli Molina (guitarra i cors), que pren el seu nom d'una cançó de The Softies. Més endavant es va unir al grup Verónica Alonso (bateria) i Carlos Leoz (guitarra i cors). Amb influències de bandes com The Go-Betweens, Guided by Voices i Pavement. De cara al segon disc va marxar del grup Eli Molina i es va incorporar (a l'enregistrament del disc) Guillem Caballero (ex Surfing Sirles).

## Discografia

* Menos mal (2017) La Castanya
* Mundo fatal (2014)
* Fuerza bien (2010) La Castanya

## Referències

* ↑ «Me and the Bees». Catalan Sounds. (Institut Ramon Llull). Arxivat de l'original el 2015-11-23. [Consulta: 21 novembre 2015].
# Marrakech (joc)

Marrakech és un joc de tauler guanyador del premi As d'Or de 2008. Un comerciant, Asam, ha de moure's segons les tirades d'un dau intentant col·locar les catifes que ha de vendre i esquivant la competència, en una combinació d'estratègia i altes dosis d'atzar.

## Funcionament

Al seu torn el jugador llança un dau que indica quantes caselles s'ha de moure el comerciant (entre 1 i 4) i tria la direcció en què es desplaça, excepte cap endarrere. Si arriba a un cantó del tauler quadrat, gira i continua la seva marxa en línia recta. En acabar el moviment el jugador pot col·locar una catifa del seu color, que sempre cobreix dues caselles. S'ha de posar tocant el comerciant i es poden cobrir catifes alienes. Cada cop que Asam aterra en una catifa ja posada, ha de pagar al jugador propietari tantes monedes com caselles consecutives estiguin cobertes del mateix color d'aquell propietari. Al final de la partida, qui té més monedes guanya.

## Referències

* ↑ «Marrakech : un jeu original élu As d’Or 2008 lors du Festival international des Jeux à Cannes». SeniorActu [Consulta: 30 abril 2023].
# Mau Blancafort Planas

Mau Blancafort i Planas (Barcelona, 1969) és un emprenedor, escriptor i voluntari social i polític català.
Va estudiar al Col·legi Sant Ignasi - Sarrià de Barcelona i es llicencià posteriorment en Dret a la Universitat Autònoma de Barcelona. Des del 1989 va ser voluntari social d'Amics de la gent gran, essent president de l'organització entre el anys 2011 i 2017. Quan ell era president l'any 2012, la Generalitat li va atorgar a Amics de la gent gran la Creu de Sant Jordi en el vint-i-cinquè aniversari de l'entitat, "per la valuosa contribució a la qualitat de vida i a la dignitat personal que aquesta tasca representa, des del suport emocional, la companyia, la relació i l'amistat que els voluntaris de la Fundació procuren oferir".
Al 2014 va publicar el llibre "Com puc ajudar", unes cròniques íntimes i personals de més de 25 anys com a voluntari social a Amics de la gent gran. Al 2017 va publicar el llibre "Visc a Catalunya… amb il·lusió!", un assaig on fa una proposta cap a la societat participada, on els voluntaris polítics tenen un paper rellevant.

## Referències

* ↑ Amics de la Gent Gran «Memòria 2012». Memòria Anual Amics de la Gent Gran, 2012, pàg. 28 [Consulta: 26 gener 2019].
* ↑ Gutiérrez, Thaïs «Maurici Blancafort: "La societat està malalta: amb 65 anys t'envien a jugar a petanca"». Diari Ara, 19-06-2012 [Consulta: 26 gener 2019].
* ↑ «El Govern distingeix 25 personalitats i 15 entitats amb la Creu de Sant Jordi». Gencat, 10-04-2012 [Consulta: 26 gener 2019]. «Còpia arxivada». Arxivat de l'original el 2015-04-02. [Consulta: 26 gener 2019].
* ↑ Blancafort Planas, Maurici. Com puc ajudar. Cròniques d'un voluntari social. Barcelona: LuzAzul ediciones, 2018, p. 394. ISBN 9788461685448 [Consulta: 26 gener 2019].
* ↑ Blancafort Planas, Maurici. Visc a Catalunya… amb il·lusió! Camí cap la societat participada. Barcelona: LuzAzul ediciones, 2018. ISBN 9788416640843 [Consulta: 26 gener 2019].
# Maucherita

La maucherita és un mineral de la classe dels sulfurs. Nom atorgat en honor de Wilhelm Maucher (1879-1930), meteoròleg i distribuïdor de minerals, Múnic, Alemanya.

## Classificació

La maucherita es troba classificada en el grup 2.AB.15 segons la classificació de Nickel-Strunz (2 per a Sulfurs i sulfosals (sulfurs, selenurs, tel·lururs; arsenurs, antimonurs, bismuturs; sulfarsenits, sulfantimonits, sulfbismutits, etc.); A per a Aliatges i B per Aliatges de Ni-metal·loides; el nombre 15 correspon a la posició del mineral dins del grup). En la classificació de Dana el mineral es troba al grup 2.16.16.1 (2 per a Sulfurs i 16 per a Miscel·lanis; 16 i 1 corresponen a la posició del mineral dins del grup).

## Característiques

La maucherita és un sulfur de fórmula química Ni$_{11}$As₈. Cristal·litza en el sistema tetragonal. La seva duresa a l'escala de Mohs és 5. De color blanc platejat-vermellós, tornant-se més gris fosc-vermellós a l'exposició amb l'aire. De lluïssor metàl·lica, i amb una ratlla de color gris fosc.

## Formació i jaciments

S'ha descrit generalment a Europa, Àsia, Austràlia, a l'Amèrica del Nord, Amèrica del Sud i Àfrica. Sol trobar-se en vetes hidrotermals d'arsenur de níquel-cobalt. Generalment amb anhidrita, baritina, bismut natiu, calcita, guix, manganita, nickelin, níquel skutterudit (chloanthita) i associats que es trobin. Regions concretes on sol trobar-se aquest mineral són Argentina, algunes regions d'Austràlia, Bolívia, Brasil, Bulgària, República Popular de la Xina, Finlàndia, França, Groenlàndia, Índia, Iran, Itàlia, Japó, diverses regions del Canadà, Marroc, Mèxic, Noruega, Oman, Polònia, diverses regions de Rússia, Suècia, Zimbabwe, algunes regions d'Espanya, Àfrica del Sud, República Txeca, Turquia, Ucraïna, el Regne Unit, diverses regions dels Estats Units d'Amèrica (EUA) i Vietnam. Als territoris de parla catalana ha estat descrita a la mina Atrevida (Vimbodí i Poblet, Conca de Barberà).

## Referències

* 1 2 3 4 5 «Maucherite» (en anglès). Mindat. [Consulta: 7 novembre 2015].
* ↑ Web Mineral.com (anglès)
* ↑ Mingueza, Pedro «Identificació de sulfosals de bismut a la galeria ‘Tacho’ de la mina “Atrevida” de Vimbodí, Conca de Barberà (Tarragona)». Infominer, 2-2021, 80, 2021, pàg. 41-48 [Consulta: 27 novembre 2023].

## Bibliografia

* Grünling, F. (1913): Maucherit Ni3As2, ein neues Nickelmineral aus den Kobaltrücken des Mansfelder Kupferschiefers.- Centralblatt für Mineralogie, Geologie und Paläontologie, 225-226.
* Palache, Charles, Harry Berman & Clifford Frondel (1944), The System of Mineralogy of James Dwight Dana and Edward Salisbury Dana Yale University 1837-1892, Volume I: Elements, Sulfides, Sulfosalts, Oxides. John Wiley and Sons, Inc., New York. 7th edition, revised and enlarged, 834pp.: 192-194.
* American Mineralogist (1973): 58: 203-210.
* Makovicky, E. and Merlino, S. (2009): OD (order-disorder) character of the crystal structure of maucherite Ni8As11 [sic]. European J. Mineralogy 21, 855-862.
* Gritsenko, Y.D., and Spiridonov, E.M. (2008): Maucherite from metamorphic–hydrothermal assemblages of the Noril'sk ore field. Geol. Ore Deposits 50, 590-598.